CELEX: 32020D1168
Language: fi
Date: 2020-08-06 00:00:00
Title: Komission täytäntöönpanopäätös (EU) 2020/1168, annettu 6 päivänä elokuuta 2020, täytäntöönpanopäätöksen (EU) 2016/587 muuttamisesta siltä osin kuin on kyse valodiodeilla varustetuista tehokkaista ajoneuvon ulkopuolella olevista valaisimista tietyillä vaihtoehtoisilla polttoaineilla toimivissa henkilöautoissa (ETA:n kannalta merkityksellinen teksti)

7.8.2020   
               
               
                  FI
               
               
                  Euroopan unionin virallinen lehti
               
               
                  L 258/27
               
            
         KOMISSION TÄYTÄNTÖÖNPANOPÄÄTÖS (EU) 2020/1168,
         annettu 6 päivänä elokuuta 2020,
         täytäntöönpanopäätöksen (EU) 2016/587 muuttamisesta siltä osin kuin on kyse valodiodeilla varustetuista tehokkaista ajoneuvon ulkopuolella olevista valaisimista tietyillä vaihtoehtoisilla polttoaineilla toimivissa henkilöautoissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/631 (1) ja erityisesti sen 11 artiklan 4 kohdan,
         sekä katsoo seuraavaa:
         
                     (1)
                  
                  
                     Valmistajat FCA Italy S.p.A, Jaguar Land Rover LTD, OPEL Automobile GmbH-PSA, Automobiles Citroen, Automobiles Peugeot, PSA Automobiles SA, Renault, Škoda Auto a.s ja Ford-Werke GmbH, jäljempänä ’pyynnön esittäjät’, esittivät yhdessä 19 päivänä marraskuuta 2019 komission täytäntöönpanoasetuksen (EU) N:o 725/2011 (2) 12 a artiklan mukaisen pyynnön komission täytäntöönpanopäätöksen (EU) 2016/587 (3) muuttamisesta siten, että valodiodeilla (LED) varustettuihin tehokkaisiin ajoneuvojen ulkopuolella oleviin valaisimiin, jotka hyväksyttiin mainitulla päätöksellä innovatiiviseksi teknologiaksi, sisällytettäisiin myös tietyillä vaihtoehtoisilla polttoaineilla toimivissa henkilöautoissa olevat valaisimet.
                  
               
                     (2)
                  
                  
                     Pyynnön esittäjät pyysivät erityisesti, että täytäntöönpanopäätöksen (EU) 2016/587 soveltamisalaan sisällytettäisiin nestekaasulla (LPG), paineistetulla maakaasulla (CNG) tai etanolilla (E85) toimivien henkilöautojen tehokkaat LED-ulkovalaisimet ja että tiettyjä hiilidioksidisäästöjen määrittämiseen käytettävän testausmenetelmän osatekijöitä mukautettaisiin vastaavasti.
                  
               
                     (3)
                  
                  
                     Komissio on arvioinut pyynnön asetuksen (EU) 2019/631 11 artiklan, täytäntöönpanoasetuksen (EU) N:o 725/2011 sekä asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009 (4) and Regulation (EU) No 510/2011 (5)” (heinäkuun 2018 versio) (6) mukaisesti.
                  
               
                     (4)
                  
                  
                     Koska uusissa henkilöautoissa käytetään yhä enemmän nestekaasua ja paineistettua maakaasua, on aiheellista selventää, että hiilidioksidisäästöt, jotka saadaan käyttämällä tehokkaita LED-valaisimia näillä polttoaineilla toimivien ajoneuvojen ulkovalaisimissa, olisi otettava huomioon innovatiivisen teknologian ansiosta saatuina hiilidioksidisäästöinä.
                  
               
                     (5)
                  
                  
                     Edellyttäen, että täytäntöönpanopäätöksen (EU) 2016/587 liitteessä vahvistettuun testausmenetelmään lisätään muutamia polttoainekohtaisia osatekijöitä, menetelmää voidaan pitää asianmukaisena tapana määrittää hiilidioksidisäästöt, jotka saadaan käyttämällä LED-valaisimia nestekaasulla ja paineistetulla maakaasulla toimivissa henkilöautoissa.
                  
               
                     (6)
                  
                  
                     Koska E85:n saatavuus on rajallista unionin markkinoilla, tätä polttoainetta ei pitäisi erottaa bensiinistä hiilidioksidisäästöjen määrittämisessä käytettävässä menetelmässä.
                  
               
                     (7)
                  
                  
                     Sen vuoksi täytäntöönpanopäätöstä (EU) 2016/587 olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2016/587 seuraavasti:
            
                        1)
                     
                     
                        Muutetaan 2 artiklan 1 kohta seuraavasti:
                        
                                    a)
                                 
                                 
                                    Korvataan johdantolause seuraavasti:
                                    
                                       ”1.   Valmistaja voi hakea sertifiointia yhdestä tai useammasta ajoneuvon ulkopuolella olevasta LED-valaisimesta saataville hiilidioksidisäästöille, kun valaisimet on tarkoitettu käytettäviksi polttomoottorilla varustetuissa luokan M1 ajoneuvoissa tai vain sisäisesti ladattavissa luokan M1 sähköhybridiajoneuvoissa (NOVC-HEV-ajoneuvot), jotka täyttävät Yhdistyneiden kansakuntien Euroopan talouskomission säännön nro 101 liitteessä 8 olevan 5.3.2 kohdan 3 kohdan vaatimukset, mukaan lukien sellaiset ajoneuvot, jotka toimivat nestekaasulla (LPG), paineistetulla maakaasulla (CNG) taikka bensiinin tai dieselöljyn lisäksi E85:lla tai näiden polttoaineiden yhdistelmällä, ja kun ajoneuvot on varustettu yhdellä seuraavista ajoneuvon ulkopuolella olevista LED-valaisimista tai sellaisten yhdistelmällä:”
                                    
                                 
                              
                                    b)
                                 
                                 
                                    Korvataan toisessa alakohdassa oleva ilmaisu ”9 artiklan 1 kohdassa” ilmaisulla ”9 artiklan 1 kohdan a alakohdassa”;
                                 
                              
                  
                        2)
                     
                     
                        Lisätään 3 artiklaan 3 ja 4 kohta seuraavasti:
                        
                           ”3.   Jos ajoneuvon ulkopuolella olevat tehokkaat LED-valaisimet on asennettu kahdella polttoaineella toimivaan tai polttoainevaatimuksiltaan joustavaan (flex-fuel) ajoneuvoon, hyväksyntäviranomaisen on kirjattava hiilidioksidisäästöt seuraavasti:
                           
                                       a)
                                    
                                    
                                       kun kyseessä on bensiiniä ja kaasumaisia polttoaineita käyttävä kahdella polttoaineella toimiva ajoneuvo, hiilidioksidisäästöjen arvo nestekaasun tai paineistetun maakaasun osalta;
                                    
                                 
                                       b)
                                    
                                    
                                       kun kyseessä on bensiiniä ja E85:tä käyttävä flex-fuel-ajoneuvo, hiilidioksidisäästöjen arvo bensiinin osalta.
                                    
                                 
                        
                           4.   Sertifioidut hiilidioksidisäästöt, jotka on kirjattu viitaten ekoinnovaatiokoodiin 19, voidaan ottaa huomioon ainoastaan laskettaessa valmistajien keskimääräisiä hiilidioksidipäästöjä 31 päivään joulukuuta 2020 saakka.”
                        
                     
                  
                        3)
                     
                     
                        Muutetaan liite seuraavasti:
                        
                                    a)
                                 
                                 
                                    Muutetaan 2 kohta seuraavasti:
                                    
                                                i)
                                             
                                             
                                                korvataan kohta CF seuraavasti:
                                                ”CF – Muuntokerroin, siten kuin se määritetään taulukossa 3”
                                             
                                          
                                                ii)
                                             
                                             
                                                Korvataan kohta VPe seuraavasti:
                                                ”VPe – Hyötytehon kulutus, siten kuin se määritetään taulukossa 2”
                                             
                                          
                              
                                    b)
                                 
                                 
                                    Korvataan 6 kohdassa oleva kohta VPe, mukaan lukien taulukko 2, sekä kohta CF, mukaan lukien taulukko 3, seuraavasti:
                                    ”VPe: Hyötytehon kulutus, siten kuin se määritetään taulukossa 2
                                    
                                       Taulukko 2
                                    
                                    
                                       Hyötytehon kulutus
                                    
                                    
                                                Moottorityyppi
                                             
                                             
                                                Hyötytehon kulutus (Vpe) [l/kWh]
                                             
                                          
                                                Bensiini/E85
                                             
                                             
                                                0,264
                                             
                                          
                                                Bensiini/E85 Turbo
                                             
                                             
                                                0,280
                                             
                                          
                                                Dieselöljy
                                             
                                             
                                                0,220
                                             
                                          
                                                Nestekaasu (LPG)
                                             
                                             
                                                0,342
                                             
                                          
                                                Nestekaasu (LPG) Turbo
                                             
                                             
                                                0,363
                                             
                                          
                                                 
                                             
                                             
                                                Hyötytehon kulutus (Vpe) [m3/kWh]
                                             
                                          
                                                Paineistettu maakaasu (G20)
                                             
                                             
                                                0,259
                                             
                                          
                                                Paineistettu maakaasu (G20) Turbo
                                             
                                             
                                                0,275
                                             
                                          CF: Muuntokerroin, siten kuin se määritetään taulukossa 3
                                    
                                       Taulukko 3
                                    
                                    
                                       Polttoaineen muuntokerroin
                                    
                                    
                                                Polttoainetyyppi
                                             
                                             
                                                Muuntokerroin (CF) [gCO2/l]
                                             
                                          
                                                Bensiini/E85
                                             
                                             
                                                2 330 
                                             
                                          
                                                Dieselöljy
                                             
                                             
                                                2 640 
                                             
                                          
                                                Nestekaasu (LPG)
                                             
                                             
                                                1 629 
                                             
                                          
                                                 
                                             
                                             
                                                Muuntokerroin (CF) [gCO2/m3]
                                             
                                          
                                                Paineistettu maakaasu (G20)
                                             
                                             
                                                1 795 ”
                                             
                                          
                              
                  
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 6 päivänä elokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 111, 25.4.2019, s. 13.
         
            (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).
         
            (3)  Komission täytäntöönpanopäätös (EU) 2016/587, annettu 14 päivänä huhtikuuta 2016, valodiodeilla varustetuissa tehokkaissa ajoneuvon ulkopuolella olevissa valaisimissa käytetyn teknologian hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 101, 16.4.2016, s. 17).
         
            (4)  Euroopan parlamentin ja neuvoston asetus (EY) N:o 443/2009, annettu 23 päivänä huhtikuuta 2009, päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 140, 5.6.2009, s. 1).
         
            (5)  Euroopan parlamentin ja neuvoston asetus (EU) N:o 510/2011, annettu 11 päivänä toukokuuta 2011, päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi ETA:n kannalta merkityksellinen teksti (EUVL L 145, 31.5.2011, s. 1).
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf